title: Τα αποτελέσματα από την ιδιωτική διαχείριση των ελληνικών αεροδρομίων - αξιολόγηση διαχείρισης από την έναρξη των συμβάσεων παραχώρησης έως σήμερα.
title: Results of airports privatization in Greece – management valuation from contract to date 
Creators: name: Φραγκακης Εμμανουηλ
Publisher: name: Technical University of Crete
Year: 2020

description: Οι εταιρείες Fraport Περιφερειακά Αεροδρόμια της Ελλάδας Α Α.Ε. και Fraport Περιφερειακά Αεροδρόμια της Ελλάδας Β Α.Ε.  δραστηριοποιούνται στην αναβάθμιση, συντήρηση, διαχείριση και εν γένει λειτουργία δεκατεσσάρων περιφερειακών αεροδρομίων της Ελλάδας, σύμφωνα με τους όρους και τις διατάξεις των σχετικών Συμβάσεων Παραχώρησης, που υπογράφηκαν στα τέλη του 2015 μεταξύ των παραπάνω Εταιρειών, των μετόχων της Αναδόχου Κοινοπραξίας, του Ταμείου Αξιοποίησης Ιδιωτικής Περιουσίας Ελληνικού Δημοσίου Α.Ε. και του Ελληνικού Δημοσίου, και οι οποίες έχουν διάρκεια 40 έτη. 
Στο χρονικό διάστημα πριν την υπογραφή των Συμβάσεων Παραχώρησης εκδηλώθηκαν μια σειρά αντιδράσεων και άνοιξαν αμέτρητοι κύκλοι συζητήσεων, αναφορικά με τα πλεονεκτήματα και τα μειονεκτήματα της συμφωνίας.
Σήμερα, τέσσερα χρόνια μετά από αυτή τη συμφωνία, έχουμε πλέον στα χέρια μας επίσημα δημοσιευμένα στοιχεία για την  πορεία των αεροδρομίων που περιλαμβάνονται στη σύμβαση, τα οποία μπορούμε να χρησιμοποιήσουμε για να εξετάσουμε σε τι βαθμό έχουν τελικά υλοποιηθεί οι στόχοι που είχαν εξαρχής τεθεί, σχετικά με την ποιότητα εξυπηρέτησης των πελατών, τη διεθνή ανταγωνιστικότητα των αεροδρομίων, τη βελτιστοποίηση των λειτουργικών τους διαδικασιών, τον εκσυγχρονισμό και την αναβάθμιση των υποδομών τους.
Σκοπός της εργασίας αυτής είναι να διερευνήσει εάν και κατά πόσο υλοποιήθηκαν οι όροι της σύμβασης, δηλαδή να εξετάσει τον τρόπο διαχείρισης και λειτουργίας των 14 περιφερειακών αεροδρομίων από τη FRAPORT Greece. 
Για το σκοπό αυτό θα μελετηθεί η εξέλιξη της επιβατικής κίνησης στα αεροδρόμια αυτά, θα καταγραφούν τα έργα αναβάθμισης που πραγματοποιήθηκαν, θα διερευνηθεί η περιβαλλοντική διαχείριση των αεροδρομίων και θα παρατεθούν και αξιολογηθούν τα οικονομικά στοιχεία που έχουν προκύψει έως τώρα. Τέλος, θα αναλυθούν μέσω SWOT ανάλυσης όλα τα δυνατά και τα αδύνατα σημεία της σύμβασης καθώς και οι ευκαιρίες και οι απειλές που την χαρακτηρίζουν.
description: The companies Fraport Regional Airports of Greece Α SA and Fraport Regional Airports of Greece B SA are active in the upgrade, maintenance, management and general operation of fourteen regional airports in Greece, in accordance with the terms and conditions of the relevant Concession Agreements, signed at the end of 2015 between the above Companies, shareholders of the Contracting Consortium, the Fund Property of the Greek State SA and the Greek State, and which last 40 years.
In the period before the Concession Agreements were signed, a series of reactions took place and countless rounds of discussions were opened on the advantages and disadvantages of the agreement.
Today, four years after this agreement, we now have in our hands officially published data on the progress of the airports included in the contract, which we can use to examine the extent to which the goals set from the beginning have finally been realized. with the quality of customer service, the international competitiveness of airports, the optimization of their operational processes, the modernization and upgrading of their infrastructure.
The purpose of this study is to investigate whether and to what extent the terms of the contract have been implemented, i.e. to examine how the 14 regional airports are managed and operated by FRAPORT Greece.
To this end, the evolution of passenger traffic at these airports will be studied, the upgrade projects carried out will be recorded, the environmental management of the airports will be investigated and the financial data that have emerged so far will be presented and evaluated. Finally, all the strengths and weaknesses of the contract as well as the opportunities and threats that characterize it will be analyzed through SWOT analysis.